Grisons: ai sudtirolês il campionât european di balon des minorancis
E je lade ai sudtirolês (todescs e ladins adun) la vitorie intal campionât european di balon des minorancis che si è davuelt dai 31 di Mai ai 7 di Jugn intal Cjanton dai Grisons. Ae manifestazion, che e je stade batiade Europeada, a partecipavin disesiet scuadris amatoriâls in rapresentance di diviersis comunitâts minoritariis europeanis. In finâl la scuadre dal Sud Tirôl e à batût par 1 a 0 i cravuats de Serbie. Te finâl pal tierç e pal cuart puest, invezit, i rom de Ongjarie a àn subissât par 9 a 0 i danês de Gjermanie.
Font: Europeada, 07/06/08
fur_Latn fur_Latn fur_Latn